Aleksi Bardy

**Aleksi Bardy** (s. 29. syyskuuta 1970 Helsinki) on suomalainen käsikirjoittaja, elokuvatuottaja ja elokuvatuotantoyhtiö Helsinki-filmin perustaja, jonka toimitusjohtajana hän toimi vuoteen 2025 asti. Vuodesta 2013 hän on ollut elokuva- ja televisiotuotannon määräaikainen professori Aalto-yliopistossa.

Bardy valmistui taiteen maisteriksi Taideteollisesta korkeakoulusta vuonna 2000. Hän on työskennellyt päätoimittajana Suomen Lukiolaisten Liiton *[[Improbatur (lehti)|Improbatur]]*-lehdessä (1987–1992) ja Suomen demokraattisen nuorisoliiton (SDNL) *[[Libero (aikakauslehti)|Libero]]*-lehdessä (1991–1995) sekä toimittajana *[[Ylioppilaslehti|Ylioppilaslehdessä]]* (1990–1991) ja Yleisradiossa (1991–1994). Vuodesta 1994 hän on ollut freelance-käsikirjoittaja ja vuodet 2002–2025 Helsinki-filmin tuottaja ja osakas.

Bardy on opettanut käsikirjoittamista ja elokuvatuotantoa mediakouluissa ja yliopistoissa Suomessa ja Ruotsissa. Lokakuussa 2012 hänet nimitettiin elokuva- ja televisiotuotannon professoriksi (Professor of Practice) Aalto-yliopiston elokuvataiteen ja lavastustaiteen laitokselle. Professuuri on viiden vuoden määräaikainen ja alkoi 1. tammikuuta 2013.

Bardy oli Suomen elokuvatuottajien keskusliiton (SEK ry) puheenjohtaja vuosina 2012–2015. Hän on Euroopan elokuva-akatemian äänestävä jäsen. Kolme Bardyn tuottamaa elokuvaa on saanut parhaan elokuvan Jussi-palkinnon: *[[Napapiirin sankarit]]* 2011, *[[He ovat paenneet]]* 2015 ja *[[Tove (elokuva)|Tove]]* 2021.

Bardy on ollut Vasemmistoliiton eduskuntavaaliehdokkaana ja toiminut aikoinaan Suomen demokraattisen nuorisoliiton perusosaston Helsingin sosialististen koululaisten (HSK) puheenjohtajana. Bardylla on kolme poikaa kahdesta eri avioliitosta.

## Filmografia

### Elokuvat
* *[[Häjyt (elokuva)|Häjyt]]* (1999) – käsikirjoitus
* *[[Levottomat]]* (2000) – käsikirjoitus
* *[[Hymypoika (elokuva)|Hymypoika]]* (2003) – script editor ja tuotanto
* *[[Kukkia ja sidontaa]]* (2004) – käsikirjoitus ja osatuotanto
* *[[Tyttö sinä olet tähti]]* (2005) – tuotanto
* *[[Saippuaprinssi]]* (2006) – käsikirjoitus
* *[[Keisarin salaisuus]]* (2006) – käsikirjoitus ja tuotanto
* *[[Ganes]]* (2007) – tuotanto
* *[[Raja 1918]]* (2007) – käsikirjoitus
* *[[Käsky (elokuva)|Käsky]]* (2008) – tuotanto
* *[[Kielletty hedelmä (elokuva)|Kielletty hedelmä]]* (2009) – käsikirjoitus ja tuotanto
* *[[Napapiirin sankarit]]* (2010) – tuotanto
* *[[Rouva Presidentti (elokuva)|Rouva Presidentti]]* (2012) – ohjaus ja käsikirjoitus
* *[[Juoppohullun päiväkirja (elokuva)|Juoppohullun päiväkirja]]* (2012) – tuotanto
* *[[Leijonasydän]]* (2013) – käsikirjoitus ja tuotanto
* *[[He ovat paenneet]]* (2014) – tuottaja
* *[[Tuulensieppaajat]]* (2014) – vastaava tuottaja
* *[[Päin seinää]]* (2014) – vastaava tuottaja
* *[[Jättiläinen (vuoden 2016 elokuva)|Jättiläinen]]* (2016) – tuottaja
* *[[Tom of Finland (elokuva)|Tom Of Finland]]* (2017) – käsikirjoitus, tuottaja
* *[[Veljeni_vartija_(elokuva)|Veljeni vartija]]* (2018) – käsikirjoitus yhdessä JP Siilin kanssa
* *[[Koirat eivät käytä housuja]]* (2019) – tuottaja
* *[[Tove (elokuva)|Tove]]* (2020) – tuottaja
* *[[Teräsleidit]]* (2020) – tuottaja
* *[[Vuosisadan häät]]* (2020) – tuottaja
* *[[Järjettömän paska idea]]* (2022) – tuottaja
* *[[Comeback (elokuva)|Comeback]]* (2023) – tuottaja, toinen käsikirjoittaja
* *[[Pepe (dokumenttielokuva)|Pepe]]* (2024) – tuottaja
* *[[Kesäkirja (elokuva)|Kesäkirja]]* (2025) – tuottaja
* Teräsleidit – kuin viimeistä päivää (2025) – tuottaja, yksi käsikirjoittajista

### Televisiosarjat
* *[[Let’s Play Zeus]]* (1994)
* *[[Kotikatu]]* (1995–1998)
* *[[Laskettu aika (televisiosarja)|Laskettu aika]]* (1996)
* *[[Tähtitehdas]]* (1998)
* *[[Salatut elämät]]* (1999)
* *[[Itse valtiaat]]* (2001–2002, 2008) – script editor (jaksot 1–35) ja kiitokset
* *[[Käenpesä]]* (2006)

## Lähteet

## Aiheesta muualla

* 
*